
ΑΠΟΣΠΑΣΜΑ                        
Από το πρακτικό της με αριθ. 13ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 130/2024
Στην Λευκάδα σήμερα  στις 10 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7052/5.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	         ------

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Μαργέλη Μαρία (αναπλ.)
	4
	

	5
	Κωνσταντινίδη Σεβαστή
	5
	

	6
	Καλός Χαράλαμπος
	6
	

	7
	Σέρβος Κωνσταντίνος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Καλός Χαράλαμπος, αποχώρησε πριν την συζήτηση του 9ου θέματος της Η.Δ.

Ο κ. Σέρβος Κωνσταντίνος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, αποχώρησε πριν την συζήτηση του 10ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 5ο: Απόφαση Δ.Ε. για χορήγηση εντολής στο Δικηγόρο του Δήμου για υπεράσπιση πρώην Αντιδημάρχων, ενώπιον των αρμοδίων ποινικών Δικαστηρίων.

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον  δικηγόρο του Δήμου, κ. Δημήτριο Μασούρα, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Δυνάμει του υπ’ αριθμ. ΑΒΩρίμων 105/2023 κλητήριου θεσπίσματος της κ. Εισαγγελέα Πλημμελειοδικών Λευκάδας, οι πρώην Αντιδήμαρχοι του Δήμου Μάρκος Νικητάκης και Οδυσσέας Γιαννιώτης, παραπέμφθηκαν ενώπιον του Τριμελούς Πλημμελειοδικείου Λευκάδας ως κατηγορούμενοι για φθορά ξένης ιδιοκτησίας ιδιαίτερα μεγάλης αξίας κατά την ενάσκηση των υπηρεσιακών τους καθηκόντων και συγκεκριμένα αναφορικά με τη τσιμεντόστρωση εδαφικού τμήματος 256,90 τ.μ., στο πλαίσιο έργου διαμόρφωσης κοινοχρήστων χώρων Καλάμου, που αποδείχθηκε ότι εντάσσεται σε ιδιοκτησία των εγκαλούντων. Η υπόθεση συζητείται στις 09.04.2024. 

Η νομική εκπροσώπηση υπαλλήλων και αιρετών προβλέπεται στο αρ. 52 ν. 4674/2020, όπως τροποποιήθηκε από το ταυτάριθμο άρθρο του ν. 4735/2020. 

Με δεδομένη την προφορική αίτηση των ανωτέρω κατηγορουμένων για την νομική εκπροσώπησή τους από την υπηρεσία μας, εισηγούμαστε θετικά για την νομική εκπροσώπηση τους, διότι πληρούνται οι προϋποθέσεις που θέτει ο νόμος, καθώς: α) η πράξη για την οποία κατηγορούνται τελέστηκε κατά την εκτέλεση των καθηκόντων τους και β) η ποινική δίωξη δεν ασκήθηκε μετά από «καταγγελία» δημόσιας υπηρεσίας, αλλά μετά από καταγγελία ιδιωτών.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δημοτική Επιτροπή του Δήμου Λευκάδας την χορήγηση εντολής στον δικηγόρο του Δήμου Λευκάδας Δημήτριο Ν. Μασούρα, ώστε να  παρασταθεί ως συνήγορος υπεράσπισης των Μάρκου Νικητάκη και Οδυσσέα Γιαννιώτη ενώπιον του Τριμελούς Πλημμελειοδικείου Λευκάδας κατά την ορισθείσα δικάσιμο της 09.04.2024 ή όποια άλλη μετ’ αναβολή μέχρι τελεσιδικίας της υπόθεσης.» 

        Ακολούθησε συζήτηση και τοποθετήσεις των μελών της Επιτροπής.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, ώστε να  παρασταθεί ως συνήγορος υπεράσπισης των Μάρκου Νικητάκη και Οδυσσέα Γιαννιώτη ενώπιον του Τριμελούς Πλημμελειοδικείου Λευκάδας κατά την ορισθείσα δικάσιμο της 09.04.2024 ή όποια άλλη μετ’ αναβολή μέχρι τελεσιδικίας της υπόθεσης.
Η απόφαση αυτή πήρε αύξοντα αριθμό: 130/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

